ભોગીલાલ પ્રથમથી પરમાર્થી છે. એ બધા પેસેન્જરની ટિકિટ કાપીને પરત આવ્યો ત્યારે મહાકાય મહિલાને પોતાની સીટ ઉપર મહાપરાણે ગોઠવાયેલી જોઈ. એણે બહેનને ક્યાં સુધી જવું છે એવું પૂછ્યું અને પોતે ઊભો રહ્યો. બે સ્ટેશન પછી બે વ્યક્તિ ઉતરવાની હતી એ કંડક્ટરને જાણ હતી. જો એક વ્યક્તિ ઊભી થાય તો સદરહુ મહિલાનો સમાવેશ શક્ય નહોતો, પરંતુ બે મુસાફરની જગ્યાએ તેઓ સરળતાથી બેસી શકે તેમ હોવાથી બે સ્ટેશન સુધી ઊભા રહેવાનો સ્વૈચ્છિક નિર્ણય કરીને ભોગીલાલ પાતળિયા પતિ સાથે વાતે વળગ્યો.